Rhinestone Hoops | Miss Selfridge
This is the product page for: Rhinestone Hoops
Silver look rhinestone chain hoop earrings Metal. Wipe Clean Only.
Product Code: 75T65ASLV Om te kan basaar | Bo-Karoo
Posted on July 6, 2016 by Leonette Smit
Weersiens van ou vrinne en gemeentelede. Soengroete soos van ouds. Omhelsings. Hartlike gelag. ‘n Klap op die blad, hoed in die hand. Hoe-gaan-dit-nog’s en Kannie-kla-nie’s. ‘n Kop naby ‘n oor wat instemmend knik. Bulderende geskater.
Ysige oostewind wat saam met hordes voete by die hoofdeur inbeur. Die gesis van gasstofies. Die lokkende geur van kaneelsuiker. Klinkende munte en klaterende potdeksels. Kinders wat jil en gil en kla en smeek vir nog ‘n geldjie. Basaarpoeding met ‘n plastieklepeltjie saam met oggendkoffie. Hande wat solank ‘n artikel reserveer totdat die uitruil van note die transaksie beklink. Kleingeld wat val en rol.
‘n Afslaers se stem wat getuig van die koue buite. Rook wat dwarrel in alle rigtings – die braaivleisgeure wyd vesprei soos ‘n riemtelegram. Manne met braaitange wat nie kan voorbly om die lang tou mense te bedien nie. Volgepakte mandjies wat kar toe gedra word. Koeke en terte onder dreursigtige koepels wat versigtig geposisioneer word. Mandjies vol beskuit en kleinkoekies wat soos ‘n kosbare kleinood langs stoele bewaak word. Arms vol vakuumverpakte vleispakke wat weggedra word.
Tee- en koffiekoppies by dosyne wat bedien en weggedra word. Voete wat nie meer kan staan nie. Voorskote en vadoeke. Geldtrommeltjies wat swel. Oorverdowende gedreun van stemme.
Sosaties vir ontbyt saam met ‘n skyf sjokoladekoek of jellie-en-vla. Navrae. Uitroepe. Bedankings. Mededelings. Beloftes. Groetes. Die warm weerklank van gulhartige gesprekke.
‘n Kerkbasaar se sukses word nie gemeet aan die bedrag wat by die bank inbetaal word op die kerk se rekening nie. Dit word weerspieël in die gemoedere. In die verhoudings wat gebou is oor dae en weke van voorbereiding. In die ruimhartigheid van mense wat teruggee nadat die bod toegeslaan is. In die gemeensaamheid wat tasbaar voor jou oë vorm aanneem. In die gemoedelikheid wat die atmosfeer inkleur. In die positiewe gesindheid van vriend en vreemdeling om te gee. En te gee.
Om suksesvol te kan basaar is ‘n barometer van ‘n gemeente se gesindheid. Se gesondheid.
Ria Jacobs · July 6, 2016
Elna Bekker · July 6, 2016
Ag hoe lus het ek nou vir daai jellie, en vla met die plastiek lepeltjie, en die warm kuier!
Denelsha Strydom Vermeulen · July 6, 2016
Ek sal darem nou kan doen met sosaties en Karoo vleisie…
Adriaan Snyman · July 7, 2016
Goeie tye! en goeie mense! Daar is sekere dinge in die lewe wat verewig by mens sal bly. Groete! A
Anita Schutte · July 8, 2016
Voel of ek daar was!
Mariette · July 10, 2016